Document ID: 31997D0219

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1997 για τον καθορισμό των όρων σχετικά με την υγεία των ζώων και τη δημόσια υγεία καθώς και της κτηνιατρικής πιστοποίησης για τις εισαγωγές κρέατος εκτρεφομένων θηραμάτων και κρέατος κουνελιού από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/219/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους υγεινομικούς όρους που διέπουν τις ενδοκοινοτικές συναλλαγές και τις εισαγωγές από τρίτες χώρες νωπών κρεάτων πουλερικών (1), όπως τροποποιήθηκε τελευταία από την οδηγία 93/121/ΕΟΚ (2), και ιδίως τα άρθρα 11 και 12,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (3), όπως τροποποιήθηκε τελευταία από την οδηγία 96/90/ΕΚ (4), και ιδίως το άρθρο 10,
Εκτιμώντας:
ότι στο κεφάλαιο 11 του παραρτήματος Ι της προαναφερθείσας οδηγίας ορίζονται μερικές προϋποθέσεις για την εισαγωγή κρέατος εκτρεφομένων θηραμάτων και κρέατος κουνελιού στο πλαίσιο της οδηγίας 91/495/ΕΟΚ του Συμβουλίου, της 27ης Νοεμβρίου 1990, για τα υγειονομικά προβλήματα και τα προβλήματα υγειονομικού ελέγχου σχετικά με την παραγωγή και τη διάθεση στην αγορά του κρέατος κουνελιών και του κρέατος εκτρεφομένων θηραμάτων (5) 7
ότι είναι δυνατόν να επιτραπεί η εισαγωγή κρέατος γουνοφόρων θηραμάτων και πτερωτών θηραμάτων, εφόσον προέρχονται από τρίτες χώρες που περιλαμβάνονται στους καταλόγους των χωρών από τις οποίες επιτρέπεται η εισαγωγή νωπού κρέατος των αντιστοίχων ζωικών ειδών βάσει των οδηγιών 72/462/ΕΟΚ και 91/494/ΕΟΚ του Συμβουλίου (6), αντίστοιχα 7
ότι στην απόφαση 94/278/ΕΚ της Επιτροπής (7), όπως τροποποιήθηκε από την απόφαση 96/344/ΕΚ (8), καθορίζεται κατάλογος των τρίτων χωρών, από τις οποίες τα κράτη μέλη επιτρέπουν τις εισαγωγές κρέατος κουνελιού 7
ότι οι εισαγωγές κρέατος εκτρεφομένων θηραμάτων είναι εισαγωγές κρέατος διαφόρων ζωικών ειδών 7 ότι, επιπλέον, είναι αναγκαίο να ληφθεί υπόψη το γεγονός ότι το κρέας μπορεί να είναι με κόκαλα ή χωρίς κόκαλα 7
ότι οι εισαγωγές κρέατος εκτρεφομένων πτερωτών θηραμάτων πρέπει να πληρούν τις προϋποθέσεις της οδηγίας 91/495/ΕΟΚ 7
ότι στην απόφαση 94/984 της Επιτροπής (9), όπως τροποποιήθηκε τελευταία από την απόφαση 96/456/ΕΟΚ (10), ορίζονται οι όροι για την υγεία των ζώων και τη δημόσια υγεία καθώς και η κτηνιατρική πιστοποίηση για όρνιθες, ινδόρνιθες, μελεαγρίδες, χήνες και νήσσες 7 ότι η παρούσα απόφαση ισχύει για ορτύκια, περιστέρια, φασιανούς, πέρδικες και οιαδήποτε άλλα πτηνά που δεν έχουν αναφερθεί εκτός των ratitae 7
ότι είναι απαραίτητο να καθορισθούν, αντίστοιχα, οι όροι σχετικά με την υγεία των ζώων και τη δημόσια υγεία, καθώς και η κτηνιατρική πιστοποίηση για τις εισαγωγές του κρέατος εκτρεφομένων θηραμάτων και εκτρεφομένων κουνελιών για ανθρώπινη κατανάλωση στην Κοινότητα 7
ότι, επιπλέον, είναι δυνατό να αναγνωριστούν όροι που προσφέρουν ισοδύναμες εγγυήσεις 7
ότι μια τρίτη χώρα μπορεί να υποβάλει στην Επιτροπή πρόταση για ανάλογη αναγνώριση προς κατάλληλη εκτίμηση 7
ότι, δεδομένου ότι θεσπίστηκε ένα νέο σύστημα πιστοποίησης, θα πρέπει να προβλεφθεί η χρονική περίοδος για την εφαρμογή του 7
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τους σκοπούς της παρούσας απόφασης, ως «εκτρεφόμενα πτερωτά θηράματα» ορίζονται τα ορτύκια, τα περιστέρια, οι φασιανοί, οι πέρδικες και οποιαδήποτε άλλα πτερωτά θηράματα, με εξαίρεση τις όρνιθες, τις γαλοπούλες, τις μελεαγρίδες, τις πάπιες, τις χήνες και τα ratitae.
Άρθρο 2
1. Τα κράτη μέλη επιτρέπουν τις εισαγωγές:
α) κρέατος εκτρεφομένων «θηραμάτων δίχηλων ζώων», εκτός του εκτρεφομένου «αγρίου χοίρου», σύμφωνα με τις προϋποθέσεις που ορίζονται στο υπόδειγμα πιστοποιητικού στο παράρτημα Α και που προέρχεται από τρίτες χώρες ή μέρη τρίτων χωρών που εμφαίνονται στη στήλη Α της απόφασης 97/217/ΕΚ της Επιτροπής (11) 7
β) κρέατος χωρίς κόκαλα, εκτός από τα παραπροϊόντα εκτρεφομένων «θηραμάτων δίχηλων ζώων», εκτός από εκτρεφόμενο «άγριο χοίρο», σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Β και που προέρχεται από τρίτες χώρες ή μέρη τρίτων χωρών που εμφαίνονται στη στήλη Β της απόφασης 97/217/ΕΚ 7
γ) κρέατος εκτρεφομένων «αγρίων χοίρων», σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Γ και που προέρχεται από τρίτες χώρες ή μέρη τρίτων χωρών που εμφαίνονται στη στήλη Γ ή Δ της απόφασης 97/217/ΕΚ 7
δ) κρέατος εκτρεφομένων κουνελιών σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Δ και που προέρχεται από τρίτες χώρες ή μέρη τρίτων χωρών που εμφαίνονται στη στήλη Ε της απόφασης 97/217/ΕΚ 7
ε) κρέατος εκτρεφομένων «πτερωτών θηραμάτων», σύμφωνα με τις προϋποθέσεις που καθορίζονται στο υπόδειγμα του πιστοποιητικού, όπως αυτό καθορίζεται στο παράρτημα Ε ή ΣΤ και που προέρχεται από τρίτες χώρες ή μέρη τρίτων χωρών που εμφαίνονται στη στήλη ΣΤ ή Ζ της απόφασης 97/217/ΕΚ 7
2. Ένα από τα προαναφερθέντα πιστοποιητικά πρέπει να συνοδεύει την αποστολή και πρέπει να είναι υπογεγραμμένο και δεόντως συμπληρωμένο.
Άρθρο 3
Η παρούσα απόφαση αρχίζει να ισχύει από την 1η Μαρτίου 1997.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 1997.

Labels: 0
3
17
5